Nordic Business Forum

Nordic Business Forum (NBF) on vuosittain Helsingissä järjestettävä kaksipäiväinen liike-elämän konferenssi. Konferenssi sai alkunsa Jyväskylässä. Vuonna 2017 Nordic Business Forum järjestettiin ensimmäistä kertaa Ruotsissa, ja vuonna 2018 tapahtuma laajeni Norjaan. Vuonna 2018 Helsingissä järjestettyyn konferenssiin osallistui yli 7 500 vierasta yli 40 eri maasta, joista lähes 25 % oli toimitusjohtajia. Pohjoismaiden ulkopuolella Nordic Business Forum kilpailijat ovat Montrealissa järjestettävä C2 Montréal, Atlantan Leadercast sekä World Business Forumin päätapahtuma New Yorkissa. Tapahtumaan osallistujien määrällä mitattuna Nordic Business Forum on yhtä suuri tai suurempi kuin kilpailijansa. 
Tapahtumalle ovat tyypillisiä tunnetut kansainväliset puhujat. Konferenssin tunnetuimpien puhujien joukkoon kuuluvat muun muassa Yhdysvaltain entinen presidentti Barack Obama, Kalifornian entinen kuvernööri Arnold Schwarzenegger, Yhdysvaltain keskuspankin entinen pääjohtaja Ben Bernanke, Yhdysvaltain entinen varapresidentti Al Gore, brittimiljardööri Richard Branson sekä General Electricin toimitusjohtaja Jack Welch. 
Nordic Business Forum valittiin vuonna 2011 vuoden keskisuomalaiseksi markkinointiteoksi. Se palkittiin vuonna 2016 tapahtumamarkkinointialan Evento Awards -gaalassa parhaana yritystapahtumana.
Tapahtumaa järjestävän yrityksen Nordic Business Forum Oy:n ovat perustaneet Jyri Lindén ja Hans-Peter Siefen. Yrityksen liikevaihto vuonna 2017 oli 7 392 000 euroa. 
Teemat ja puhujat.
Nordic Business Forumissa on vuosittain vaihtuva pääteema. Teeman lisäksi verkostoituminen on tapahtumissa suuressa roolissa. 
Viikonloppuseminaari 2010.
Vuonna 2010 tapahtuma kantoi nimeä Viikonloppuseminaari ja aiheena oli Oma talous, mieli ja työkalut tuloskuntoon. Tapahtuma keräsi Jyväskylän Paviljonkiin 700 seminaarivierasta.
Tuottava vastuullisuus 2011.
Vuonna 2011 Nordic Business Forumin pääteemoina olivat ympäristövastuu, vastuullinen liiketoiminta, innovatiivisuus ja mielen voimavarat. Tapahtuma keräsi Jyväskylän Paviljonkiin 1800 seminaarivierasta.
Kasvu 2012.
Vuonna 2012 Nordic Business Forum -seminaarin pääteemoina olivat bisneksen kasvu, henkilökohtainen kasvu ja hyvinvoinnin kasvu. Kävijämäärä vuonna 2012 oli 2 300 seminaarivierasta.
Leadership 2013.
Vuonna 2013 Nordic Business Forumin pääteemana oli "Leadership" eli johtaminen ja sen kolme alateemaa myynnin johtaminen, innovaatiojohtaminen ja itsensä johtaminen. Vuoden 2012 tapahtumassa Nordic Business Forum 2013-seminaarin julkistamisen jälkeen myytiin paikan päällä jo 2 100 lippua seuraavalle vuodelle, kun vuoden 2012 seminaarissa osallistujia oli 2 300. Kokonaiskapasiteettia asiakaspaikkojen suhteen kasvatettiin vuodelle 2013 3 300:aan asiakaspaikkaan, joista vuodenvaihteeseen 2013 mennessä oli myyty jo 3 000. 
Forward 2014.
Vuoden 2014 Nordic Business Forumissa pääteemana oli "Forward" eli suomeksi "eteenpäin" tai "uudelle tasolle".
Tapahtuma siirtyi Jyväskylästä Helsinkiin keräten Helsingin Messukeskukseen 5 300 vierasta.
Tapahtuman keskeisiksi teemoiksi kehkeytyivät ihmisten merkitys liiketoiminnassa, tarve tehdä asioita, joilla on merkitystä sekä tarve olla hyödyksi muille.
Tapahtumassa puhuivat seuraavat henkilöt:
Impact 2015.
1.–2. lokakuuta 2015 järjestetyn tapahtuman pääteemaksi valittiin "Impact" eli suomeksi "vaikutus".
Seminaari lähetettiin ensimmäistä kertaa myös suoralla videoyhteydellä omiin sivutapahtumiinsa Jyväskylässä, Moskovassa sekä Pietarissa. 5 500 katsojaa paikan päälle keränneessä tapahtumassa puhuivat seuraavat henkilöt:
Advantage 2016.
Vuonna 2016 Nordic Business Forum järjestettiin Helsingin Messukeskuksessa 6.–7. lokakuuta teemalla "Advantage" . Myös Finnkino järjesti vuonna 2016 näytöksiä tapahtuman rajatulle videolähetykselle teattereissaan Helsingin Tennispalatsissa ja Turun Kinopalatsissa.
Tapahtumassa puhuivat:
Nordic Business Forum Sweden 2017 - The Future of Leading People &amp; Growth.
Vuonna 2017 Nordic Business Forum järjestettiin ensimmäisen kerran Tukholman Waterfront Conference Centerissä 16. tammikuuta teemalla "The Future of Leading People &amp; Growth". Tapahtumalla oli noin tuhat osallistujaa 19 maasta. Tapahtumassa puhuivat seuraavat henkilöt: 
Nordic Business Forum 2017 - Purpose, Responsibility and Leadership.
Vuoden 2017 Nordic Business Forumissa teemoina oli "Purpose", "Responsibility", ja "Leadership" eli suomeksi merkityksellisyys, vastuullisuus ja johtaminen. Tapahtumassa oli osallistujia noin 7 500, eli 1 800 enemmän kuin edeltävänä vuotena. Tapahtumassa puhuivat seuraavat henkilöt: 
Nordic Business Forum Sweden 2018 - Lead Lean.
Vuonna 2018 Nordic Business Forum järjestettiin toisen kerran Tukholman Waterfront Conference Centerissä 24. tammikuuta teemalla "Lead Lean". Tapahtumassa puhuivat: 
Nordic Business Forum Norway 2018 - Lead Lean.
Vuonna 2018 Nordic Business Forum järjestettiin ensimmäisen kerran Oslon Radisson Blu Plaza hotellissa 22. tammikuuta teemalla "Lead Lean". Tapahtumassa oli osallistujia noin 550 ja tapahtumassa puhuivat seuraavat henkilöt: 
Nordic Business Forum 2018 - Strategy, Peak Performance and Artificial Intelligence.
Vuonna 2018 Nordic Business Forum järjestettiin Helsingin Messukeskuksessa 26.–27. syyskuuta teemoilla "Strategy", "Peak Performance" ja "Artificial Intelligence". Tapahtumassa puhuivat seuraavat henkilöt: 
Nordic Business Forum 2019 - Growth.
Kymmenes Suomen Nordic Business Forum järjestetään Helsingin Messukeskuksessa 9.–10. syyskuuta teema "Growth" eli suomeksi kasvu. Nordic Business Forum 2019 -seminaari julkistetiin Nordic Business Forum 2018 -seminaarin päätteeksi ja lippuja ostettiin heti julkaisun yhteydessä lähes 5 000 kappaletta. Tapahtuman ilmoitettuja puhujia ovat: